[{"text_idx": "#000006", "text": "La 29-an de septembro, la s\u0302tatestroj de Turkio kaj Rusio kunvenis en la rusia urbo Soc\u0302io, proksime de la Nigra Maro, por pridiskuti la konfliktojn en Sirio kaj Libio, sian c\u0302eeston en Suda Kau\u0306kazio [c\u0302iuj eo], energion kaj sian novan interkonsenton rilate al misiloj."}, {"text_idx": "#000007", "text": "La kunveno okazis malantau\u0306 fermitaj pordoj kaj dau\u0306ris c\u0302irkau\u0306 tri horojn. Ambau\u0306 prezidentoj, Erdog\u0306an kaj Putin, detenis sin de komunaj deklaroj al la gazetaro."}, {"text_idx": "#000014", "text": "Erdogan: Tio estas tre malalta, la mia estas pli ol mil."}, {"text_idx": "#000018", "text": "- I\u0307dlib vs. bo\u0308lgesel gerilim alanlar\u0131nda yeni c\u0327\u0131kmazlar"}, {"text_idx": "#000019", "text": "Erdogan iras al Rusio kun sia plej malbona atuto en 19 jaroj:"}, {"text_idx": "#000020", "text": "\u2013 li perdas subtenon hejme;"}, {"text_idx": "#000025", "text": "When Erdogan met with Putin in Sochi on Wednesday, he probably had big favors to ask and not much to offer."}, {"text_idx": "#000026", "text": "The meeting between Erdogan and Putin lasted nearly three hours, and it's hard to know what Turkey got out of it. But what is clear is that Erdogan's traditional balancing act is no longer working, and Putin is the one in a position of strength, able to pressure Turkey economically and in Syria."}, {"text_idx": "#000027", "text": "Kiam Erdogan renkontis Putin en Soc\u0302io merkrede [la 29-an de septembro], li vers\u0302ajne havis grandajn favorojn por peti kaj ne multon por oferti."}, {"text_idx": "#000028", "text": "La renkontig\u0302o inter Erdogan kaj Putin dau\u0306ris preskau\u0306 tri horojn kaj estas malfacile scii kion Turkio eltiris el g\u0302i. Kio estas klara estas ke la kutimaj j\u0302ongladoj de Erdogan ne plu funkcias kaj Putin estas tiu kiu havas la avantag\u0302an pozicion, kapablan premi Turkion ekonomie kaj en Sirio [eo]."}, {"text_idx": "#000029", "text": "La renkontig\u0302o estis la unua vizag\u0302-al-vizag\u0302a interago inter la du s\u0302tatestroj en pli ol jaro, pro la limigoj truditaj de la pandemio."}, {"text_idx": "#000030", "text": "Post la kunveno, ambau\u0306 prezidentoj parolis aparte pri la rezultoj kun lokaj amaskomunikiloj. Prezidento Erdog\u0306an lau\u0306dis la armeajn interkonsentojn kun Rusio, plifortigis planojn ac\u0302eti duan grupon da S-400 misiloj. La unua el tiuj interkonsentoj finig\u0302is kun Turkio alfrontanta sankciojn ekonomiajn kaj vojag\u0302ajn truditajn de Usono, kaj Usono nuligis la turkan ac\u0302eton de la venonta generacio de militaviadiloj F-35 en 2019, lau\u0306 informoj de The New York Times."}, {"text_idx": "#000031", "text": "Siaflanke, prezidento Putin lau\u0306dis la interkonsentojn pri energio inter la du landoj, kaj la reciprokajn \u201ckoncedojn\u201d kiujn ambau\u0306 landoj lernis fari dum la jaroj."}, {"text_idx": "#000032", "text": "Sed krom tiu c\u0302i duflanka kunlaboro, la plej grava punkto en la tagordo inter la du s\u0302tatestroj estis la situacio en Sirio, specife en Idlibo, kie estas signoj de nova ofensivo de la siria armeo kontrau\u0306 la ribeluloj subtenataj de Turkio."}, {"text_idx": "#000033", "text": "Rusio estas la c\u0302efa aliancano de la siria registaro, g\u0302i subtenas g\u0302ian armeon, dum Turkio subtenas la ribelulajn grupojn engag\u0302ig\u0302intajn en la demisiigo de prezidento Bas\u0302ar al-Assad. Idlibo estas la fina pozicio de la ribelarmeoj subtenataj de Turkio. G\u0302i ankau\u0306 estas hejmo de 3,4 milionoj da sirianoj, lau\u0306 iuj taksoj."}, {"text_idx": "#000034", "text": "Strec\u0302itecoj en Idlibo estis altaj, malgrau\u0306 la batalhalto interkonsentita en marto 2020 inter Rusio kaj Turkio. Proksimume 10 000 turkaj soldatoj estis mobilizitaj en la provinco por c\u0302esigi ajnan ofensivon de la siria armeo, kaj la lando sendis plifortigojn antau\u0306 la renkontig\u0302o inter la du prezidentoj. La interkonsento de 2020 \u201cestis trafita en la lastaj semajnoj per teraj kaj aeraj bombadoj de pozicioj prenitaj de la ribelantoj\u201d, raportis Middle East Eye. Lau\u0306 la amaskomunikila platformo, citanta informojn akiritajn per altranga turka oficisto, ambau\u0306 s\u0302tatestroj sukcesis atingi interkonsenton por konservi la situacion en Idlibo."}, {"text_idx": "#000035", "text": "Nova ofensivo en Idlibo signifas ke nova ondo da sirianoj transiras la landlimon al Turkio, kie trovig\u0302as jam proksimume kvar milionoj da siriaj rifug\u0302intoj. Antau\u0306 ol renkontig\u0302i kun sia rusia samrangulo la 29-an de septembro, prezidento Erdogan emfazis la gravecon certigi pacon en Sirio, ne nur pro la aktuala situacio, sed kiel longdau\u0306ran planon por finfine c\u0302esigi la militon."}, {"text_idx": "#000037", "text": "This meeting goes against the diplomatic conventions. Failure to make a joint statement after face to face meeting, either indicates a situation that requires state secrecy, or is a sign the government is hiding from the public whatever bargain it has made. We, are witnessing the latter."}, {"text_idx": "#000038", "text": "C\u0302i tiu renkontig\u0302o kontrau\u0306as diplomatiajn konvenciojn. La foresto de komuna deklaro post vizag\u0302-al-vizag\u0302a kunveno indikas situacion kiu postulas s\u0302tatan sekreton, au\u0306 estas signo ke la registaro kas\u0302as de la publiko kian ajn faritan interkonsenton. Ni c\u0302eestas la lastan."}, {"text_idx": "#000039", "text": "Ankau\u0306 eks-ambasadoro Ayd\u0131n Sezgin kundividas la vidpunkton de C\u0327eviko\u0308z, aldonante en intervjuo kun DW [Deutsche Welle] ke c\u0302i tio estas la unua fojo ke la prezidentoj sin detenis de farado de komuna deklaro post sia renkontig\u0302o. \u201cEstas kutimo de Putin c\u0302iam alporti siajn plej proksimajn helpantojn kaj ministrojn al kunvenoj. Estas konsiderinde. Au\u0306 estas elementoj kiuj meritas esti kas\u0302itaj, au\u0306 la intertraktado dau\u0306ras\u201d, li aldonis."}, {"text_idx": "#000040", "text": "Fronte al financa kolapso [es], altig\u0302antaj vivkostoj [es] kaj protestoj kontrau\u0306 rifug\u0302intaj komunumoj [eo] tra la lando, eble ne surprizas ke prezidento Erdog\u0306an elektis ne fari esperigajn deklarojn pri sia renkontig\u0302o en Soc\u0302io kun sia rusia samrangulo."}, {"text_idx": "#000041", "text": "Civitanaj komunikilojEkonomio kaj komercoEn- kaj elmigradoHistorioInternaciaj rilatojMilito kaj konfliktoPolitikoRegadoRifug\u0302intoj"}, {"text_idx": "#000042", "text": "Plej novaj artikoloj pri Rusio"}, {"text_idx": "#000043", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000044", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}, {"text_idx": "#000045", "text": "\u201cRoosyan Klassiks\u201d: intervjuo kun slovaka verkisto Daniel Majling pri kultaj rusiaj au\u0306toroj kaj la aktuala nuligo-kulturo"}, {"text_idx": "#000048", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000051", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000052", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000053", "text": "Speciala danko al niaj multaj subtenantoj"}, {"text_idx": "#000054", "text": "Bonvolu subteni nian gravan laboron"}]